สตง.แจงผลสอบเรือดำน้ำ ผ่านฉลุยทุกขั้นตอน
ผู้ว่าสตง.แจงผลตรวจสอบโครงการจัดซื้อเรือดำน้ำถูกต้องทุกขั้นตอน ผ่านวิธีการจัดทำงบประมาณถูกต้อง ไม่ขัดรัฐธรรมนูญ
22 พ.ค. 2560

ผู้ว่าสตง.แจงผลตรวจสอบโครงการจัดซื้อเรือดำน้ำถูกต้องทุกขั้นตอน ผ่านวิธีการจัดทำงบประมาณถูกต้อง ไม่ขัดรัฐธรรมนูญนายพิศิษฐ์ ลีลาวชิโรภาส ผู้ว่าการสำนักงานการตวจเงินแผ่นดิน (สตง.) เปิดเผยภายหลังการเข้าพบ พล.ร.อ.ณะ อารีนิจ ผู้บัญชาการทหารเรือ เพื่อแจ้งผลการตรวจสอบโครงการจัดซื้อเรือดำน้ำ จากประเทศจีนว่า ผลการตรวจสอบเบื้องต้นในกระบวนการที่มาก่อนการเข้าสู่ข้อตกลง ซึ่งมี 3 เรื่องหลักได้แก่ เรื่องของขั้นตอนการเสนอของบประมาณ ถือว่าดำเนินการถูกต้องมีการผ่านวิธีการจัดทำงบประมาณถูกต้อง  มีการเสนอขออนุมัติงบจากสำนักงบประมาณ  และนำเรื่องเข้าสู่การพิจารณาของสภา ซึ่งงบดังกล่าวได้รับการอนุมัติไปแล้ว เมื่อ 25 ต.ค. 2560 ตามที่ ครม.เห็นชอบให้จัดทำงบประมาณแบบผูกพัน สำหรับเรื่องข้อตกลงแบบ จีทูจี  จากการตรวจสอบเบื้องต้นว่า ไม่ขัดต่อรัฐธรรมนูญ เพราะไม่ใช่ลักษณะของสนธิสัญญา แต่เป็นสัญญาในเชิงพาณิชย์ และตรวจไม่พบว่ามีคนกลางในการเจรจา มีการเจรจากับบริษัทผู้ต่อเรือ ซึ่งได้รับมอบหมายจากรัฐบาลจีนขณะที่เรื่องความเหมาะสมของโครงการ เชื่อว่า ครม. เมื่อวันที่ 18 เม.ย. 2560 ได้พิจารณาถึงความเหมาะสมของโครงการดังกล่าวอย่างรอบครอบแล้ว